text: Hjælp politiet - så politiet bedre kan hjælpe dig
  25 december 2014 kl. 15.18
  Julen er højsæson for indbrud. Det er politiet klar over, så derfor har de ekstra mandskab inde i juledagene, for at give borgerne hurtig hjælp, når de kommer hjem til et gennemrodet hjem.
  
  Det er træls at komme hjem til et hjem, hvor der har været indbrud. Men undgå at ødelægge de mulige spor og ring i stedet til politiet. Sådan lyder opfordringen i hvert fald fra politiet selv, der prøver at holde ventetiden nede.
  De har nemlig i disse dage ekstra mandskab inde, til at tage sig af de mange indbrud. Og helt specielt for juledagene kører nogle politifolk alene ud, da sikring af spor ikke behøver at beskæftige to mand.
  Hør i klippet herunder politikommissær fra Syd- og Sønderjyllands Politi, Torben Møller, fortælle, hvad du skal gøre, hvis du kommer hjem til et hjem, hvor der har været indbrud (varighed: 56 sekunder):
  